אוניברסיטת פנסילבניה

אוניברסיטת פנסילבניה (באנגלית: University of Pennsylvania), הידועה בכינוייה פן (Penn) או יו-פן (UPenn), היא אוניברסיטה אמריקאית פרטית בעיר פילדלפיה שבפנסילבניה. חברה בליגת הקיסוס ונחשבת לאחת מהאוניברסיטאות הטובות בעולם. מוכרת כאוניברסיטה הראשונה בארצות הברית עם לימודים לתואר ראשון וגם שני, ולמוסד להשכלה גבוהה הרביעי הכי ותיק בארצות הברית. חברה באיגוד האוניברסיטאות האמריקניות וחברה בפורום מנהיגי האוניברסיטאות העולמי. מייסד האוניברסיטה, בנג'מין פרנקלין, דגל בחינוך מעשי של תחומים כמו מסחר ושירות ציבורי על פני לימודים קלאסיים ותאולוגים. אוניברסיטת פנסילבניה הייתה בין האוניברסיטאות הראשונות שריכזה מספר פקולטות שונות תחת החסות של מוסד אקדמי אחד. התוכניות לתואר ראשון הן בין הסלקטיביות ביותר בארצות הברית (12.3% שיעור קבלה). אחת מתכונותיה הידועות ביותר של אוניברסיטת פן היא הדגש על חינוך רב תחומי, שהיא מקדמת באמצעות תארים משותפים, מרכזי מחקר, קמפוס מאוחד; והאפשרות הניתנת לתלמידים לקחת קורסים מכל אחת מהפקולטות. כל הפקולטות של אוניברסיטת פן מציגות פעילות מחקר ענפה מאוד. אוניברסיטת פן כלולה באופן עקבי בין חמש אוניברסיטאות המחקר המובילות בארצות הברית ובין אוניברסיטאות המחקר המובילות בעולם, ביחס לכמות ואיכות המחקר. בשנת הכספים 2011, עמדה אוניברסיטת פן בראש ליגת הקיסוס בהוצאות מחקר אקדמיות, עם תקציב של 814 מיליון דולר, 4,000 אנשי סגל אקדמאי בכיר, 1,100 פוסט-דוקטורנטים, ו-5,400 אנשי סגל אקדמאי זוטר. כאחד ממרכזי המחקר הפעילים והפוריים ביותר, אוניברסיטת פן קשורה במספר חידושים ותגליות חשובים בתחומים רבים של מדע ומדעי הרוח, בהם המחשב האלקטרוני הראשון למטרות כלליות (אניאק), החיסונים לאדמת והפטיטיס B, רטין-A, טיפול קוגניטיבי, ניתוח conjoint ואחרים. תשעה חברי סגל או בוגרי פן זכו בפרס נובל. בין בוגרי האוניברסיטה שלושה-עשר ראשי מדינות (כולל שני נשיאי ארצות הברית, ויליאם הנרי הריסון ודונלד טראמפ), שלושה שופטי בית המשפט העליון של ארצות הברית ושופטי בית משפט העליון של מדינות אחרות, מייסדי חברות טכנולוגיה, משרדי עורכי דין ומוסדות פיננסיים בינלאומיים, נשיאי אוניברסיטאות ו-18 מיליארדרים. בית הספר למנהל עסקים של אוניברסיטת פנסילבניה הוא וורטון, בית הספר הוותיק בעולם למנהל עסקים, אשר תופס באופן קבוע את אחד המקומות הראשונים בדירוג בתי הספר המובילים לעסקים בינלאומיים לקורסי MBA. לאוניברסיטה שיתוף פעולה מחקרי עם בית החולים לילדים של פילדלפיה שפועל בסמוך לה. לאחר טבח שבעה באוקטובר סירבה נשיאת האוניברסיטה ליז מגיל לגנות אנטישמיות, ואף אמרה כי קריאות להשמדת העם היהודי בקמפוס אינן מפירות את הקוד האתי של האוניברסיטה. במענה, דרש רוס סטיבנס, מנכ"ל חברת סטון רידג' האמריקאית, את התפטרות הנשיאה, אחרת ימשוך את תרומתו בסכום של 100 מיליון דולר. יום לאחר מכן, ב-9 בדצמבר הודיעה מגיל על התפטרותה מתפקידה כנשיאה. ליו"ר הזמנית של האוניברסיטה מונתה היהודיה ג'ולי פלאט. בתי ספר לתארים מתקדמים ומקצועיים בית הספר לרפואה ע"ש פרלמן (1765) בית הספר להנדסה ומדעים יישומיים (1850) בית הספר למשפטים (1850) בית הספר לעיצוב (1868) בית הספר לרפואת שיניים (1878) בית הספר למנהל עסקים ע"ש וורטון (1881) בית הספר לאמנויות ומדעים (1881) בית הספר לרפואה וטרינרית (1884) בית הספר למדיניות סוציאלית ופרקטיקה (1908) בית הספר לחינוך (1915) בית הספר לסיעוד (1935) בית הספר לתקשורת ע"ש אננברג (1958) בוגרים בולטים נשיאי ארצות הברית: ויליאם הנרי הריסון, הנשיא התשיעי, ודונלד טראמפ, נשיאה ה-45 של ארצות הברית קוואמה נקרומה - נשיאה הראשון של גאנה אלאסן ואטארה - נשיאה של חוף השנהב ויליאם ברנן - שופט בבית המשפט העליון של ארצות הברית אילה פרוקצ'יה - שופטת בבית המשפט העליון, קיבלה תואר דוקטור במשפטים עזרא פאונד - משורר, משתף פעולה עם הפשיזם האיטלקי דרו גילפין פאוסט - נשיאת אוניברסיטת הרווארד, לשעבר נועם חומסקי - בלשן והוגה דעות לואי קאהן - אדריכל אילון מאסק - יזם, מייסד טסלה ו-SpaceX וורן באפט - איש עסקים, משקיע ופילנתרופ קישורים חיצוניים אתר האינטרנט הרשמי של אוניברסיטת פנסילבניה (באנגלית) אוניברסיטת פנסילבניה, ברשת החברתית פייסבוק אוניברסיטת פנסילבניה, ברשת החברתית X (טוויטר) אוניברסיטת פנסילבניה, ברשת החברתית אינסטגרם אוניברסיטת פנסילבניה, ברשת החברתית LinkedIn אוניברסיטת פנסילבניה, סרטונים בערוץ היוטיוב אוניברסיטת פנסילבניה, ברשת החברתית Goodreads אוניברסיטת פנסילבניה, באתר פליקר אוניברסיטת פנסילבניה, באתר אנציקלופדיה בריטניקה (באנגלית) הערות שוליים